﻿312 R V D O B F r 



aeque coercentur. chomata etiam et diacopi qui in aggeribus fiunt, plccti 

 efficiunt eos qui id admiserint. (L. 10. D. de extraord. criminib. 47, 11.) 



DE PRAEVAR1CATOR1BUS. 

 LXXXI1I. Sciendum quod hodie iis (qui) praevaricati sunt, poena iniungitur extra- 

 ordinaria. (L. 2. D. de praecaricatione 47, 15.) 



EXP1LATAE IIEREDITATIS. 

 LXXXIV. Si expilatae hereditatis crimen intendalur, praeses provinciae cogni- 

 tionem suam accommodare debet. cum enim furti agi non potest, solum 

 superest auxilium praesidis. 



Apparet autem expilatae hereditatis crimen eo casu intendi posse, 

 quo casu furti agi non potest: scilicet ante aditam hereditatem vel post 

 aditam antequam res ab herede possessae sunt, nam in hunc casum furti 

 actionem non competere palam est. quamvis ad exhibendum agi posse, 

 si qui vindicaturus exhiberi desideret, palam sit. (L. 2. D. expilatae here- 

 ditatis 47, 19.) 



DE TERMINO MOTO. 

 LXXXV. Eos, qui terminum moverunt, non impune id facere debere, divus Ha- 

 drianus Terentio Gentiano XVII. Kai. Septembris cum(') Q. Rustico se III. 

 consule, rescripsit. quo rescripto poenam variam statuit. 



Verba rescripti ita se habent: (Quin) pessimum factum (sit) eorum, 

 qui terminos finium causa positos abstulerunt , dubitari non potest. Poenae 

 autem modus ex condicione personae et mente facientis magis statui potest. 

 Nam si splendidiores sunt personae, quae conveniuntur , non dubito, quin 

 occupandorum aliorum finium causa id admiserint. et possunt ad tempus, 

 ut cuiusque compatitur aetas, relegari( 2 ) et sie in biennium aut triennium 

 ad opus publicum dari. Quod si per ignorantiam aut fortuito lapides 

 usus causa furati sunt, sufficit eos verberibus coherceri. {Coli. LL. Mo- 

 saic. et Romanar. Tit. XIII. = Kap. 3. Verba rescripti plenius exstant 

 apud Callistratum. L. 2. D. de term. moto. 47, 21.) 



AD LEGEM IULIAM DE ANNONA. 

 LXXXVI. Lege Iulia de annona poena statuitur adversus eum qui contra annonam 

 fecerit, societatemve coierit, quo annona carior fiat. 



(') Ex conj. Huschkii. Srptembrianim. B. Bl. 



(*) liuschkius ex Dig. addit: id est, si iuvenior, in longius, si senior, recisins. si vero alii nego- 

 tium gesserunt et ministerio funeti sunt, castigari. Sed an haec Ulpianus addiderit omma , valde 

 quaeritur. 



